
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΟΡΟΣ ΣΙΝΑ, ΕΥΡΩΠΑΪΚΟ ΠΟΛΙΤΙ¬ 
ΣΤΙΚΟ ΚΕΝΤΡΟ» και κύρωση του Οργανισμού αυ¬ 
τού. 1 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΒΙΚΤΩΡΙΑΣ 
ΚΑΡΕΛΙΑ» και κύρωση του οργανισμού αυτού. ... 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ 

Έγκριση σύστασης του κοινωφελούς ιδρύματος με την 
επωνυμία «ΟΡΟΣ ΣΙΝΑ, ΕΥΡΩΠΑΪΚΟ ΠΟΛΙΤΙΣΤΙΚΟ 
ΚΕΝΤΡΟ» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 10576/10.2.1993 πράξη της συμβολαιο¬ 
γράφου Αθήνας Μαριάνθης Ασημακοπούλου-Ζερβού, με 
την οποία η Ιερή Μονή και Αρχιεπισκοπή του Όρους Σινά 
σύστησε κοινωφελές Ίδρυμα με την επωνυμία «ΟΡΟΣ 
ΣΙΝΑ, ΕΥΡΩΠΑΪΚΟ ΠΟΛΙΤΙΣΤΙΚΟ ΚΕΝΤΡΟ» και με έδρα 
την Αθήνα. 

2. - Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 16.3.1993 γνωμοδότηση του Συμβουλίου 
Εθνικών Κληροδοτημάτων. 

4. - Την αριθ. Υ. 1847/1078399/1182/0001 /7.8.1992 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 525/Β). 

5. -Την αριθ. Υ.1966/5.1.1993 κοινή απόφαση του 
Πρωθυπουργού και του Υπουργού Εξωτερικών, με την 
οποία ανατέθηκαν αρμοδιότητες στους Υφυπουργούς. 
Εξωτερικών (ΦΕΚ Ι/Β'). 

Με πρόταση της Υπουργού Πολιτισμού και των Υφυ¬ 
πουργών Εξωτερικών και Οικονομικών, αποφασίζουμε: 


Αρθρο μόνο. 

1. - Εγκρίνουμε τη σύσταση του κοινωφελούς ιδρύμα¬ 
τος με την επωνυμία «ΟΡΟΣ ΣΙΝΑ, ΕΥΡΩΠΑΪΚΟ ΠΟΛΙΤΙ¬ 
ΣΤΙΚΟ ΚΕΝΤΡΟ», η οποία έγινε από την Ιερή Μονή και 
Αρχιεπισκοπή του Όρους Σινά .με την αριθ. 10576/ 
10.2.1993 πράξης της συμβολαιογράφου Αθήνας Μα- 
ριάνθης Ασημακοπούλου-Ζερβού. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Εξωτερικών, Οικονομικών και Πολιτισμού και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού και τις, δημοσίας τά¬ 
ξης, διατάξεις, του Α.Ν. 2039/1939. 

2. - Κυρώνουμε τον Οργανισμό διοίκησης και διαχείρι¬ 
σης του ιδρύματος τούτου, που αποτελείται από έντεκα 
(11) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΟΡΟΣ ΣΙΝΑ, ΕΥΡΩΠΑΪΚΟ ΠΟΛΙΤΙ¬ 
ΣΤΙΚΟ ΚΕΝΤΡΟ». 

Αρθρο 1. 

Μορφή - Επωνυμία - Έδρα - Σφραγίδα. 

1. - Το κοινωφελές ίδρυμα που συστήθηκε από την Ιερή 
Μονή και Αρχιεπισκοπή του Όρους Σινά, με την αριθ. 
10576/10.2.1993 πράξη της συμβολαιογράφου Αθήνας 
Μαριάνθης Ασημακοπούλου - Ζερβού, αποτελεί ίδιο νο¬ 
μικό πρόσωπο ιδιωτικού δικαίου, διέπεται από τις διατά¬ 
ξεις της παραπάνω συστατικής πράξης αυτού και του πα¬ 
ρόντος οργανισμού και απολαμβάνει διοικητικής, οικονο¬ 
μικής και διαχειριστικής αυτονομίας, κατά τις περί ιδρυμά¬ 
των, διατάτεις του Αστικού Κώδικα. 

2. - Για το ίδρυμα τούτο δεν εφαρμόζονται οι διατάξεις 
του Α.Ν. 2039/1939, όπως αυτός ισχύει ή θα ισχύσει στο 
μέλλον, πλην εκείνων των διατάξεων που αφορούν τη δη¬ 
μοσία τάξη. 

3. - Η επωνυμία του Ιδρύματος είναι «ΟΡΟΣ ΣΙΝΑ, ΕΥ¬ 
ΡΩΠΑΪΚΟ ΠΟΛΙΤΙΣΤΙΚΟ ΚΕΝΤΡΟ» και για τις σχέσεις του 
με την αλλοδαπή «ΜΟυΝΤ 5ΙΝΑ - ΕΥΒΟΡΕΑΝ ΟυίΤΙΙΒΑΙ. 
ΟΕΝΤΕΒ». 

4. - Έδρα του ιδρύματος είναι η Αθήνα. 

5. - Η σφραγίδα του ιδρύματος είναι κυκλική και ανα- 

γράφει περιμετρικά την επωνυμία αυτού στα ελληνικά και 
στα αγγλικά. Στο κέντρο αυτής θα φέρει απεικόνιση με τις 
πλάκες του Δεκαλόγου που δίδονται από το χέρι του θεού 
στα χέρια του Μωϋσή. 

Αρθρο 2. 

Σκοποί του ιδρύματος 

Σκοποί του ιδρύματος είναι: 

1Η μελέτη και η έρευνα σε χώρο εκτός της Σιναϊτικής 
χερσονήσου, του κειμηλιακού πλούτου της Μονής Σινά και 
των Μετοχίων της, και η επιστημονική αξιοποίηση και διά¬ 
δοση αυτού. Τα χειρόγραφα, εικόνες και άλλα κειμήλια 
της εν Σινά Κεντρικής Μονής θα ερευνώνται και μελετώ- 
νται σε μικροφίλμς - μικροφίς και λοιπούς τρόπους σύγ¬ 
χρονης αντιγραφής. 

2. - Η ανάπτυξη πνευματικής, πολιτιστικής και επιστη¬ 
μονικής συνεργασίας και επικοινωνίας μεταξύ μελετητών 
και επιστημόνων της Ευρώπης και διεθνώς, όσων τουλάχι¬ 
στον εξ αυτών ασχολούνται με τη χριστιανική Γραμματο- 
λογία Ανατολής και Δύσης και ειδικώτερα με τους Ελλη¬ 
νας Πατέρες της Βυζαντινής και μεταβυζαντινής περιό¬ 
δου, καθώς και με χριστιανικά κείμενα των αρχαίων Ανα¬ 
τολικών γλωσσών. 

Η προαγωγή επίσης όλων των κλάδων της Βυζαντινής 
Τέχνης και βυζαντινής μουσικής θα είναι στοχος των 
σπουδών. Το υλικό για τις μελέτες αυτές και την έρευνα, 
υπάρχει πλούσιο στη Μονή Σινά και θα γίνει προσιτό στους 
μελετητές με αντίγραφα, καθόσον η Ιερή Μονή του Σινά 
θεωρεί ότι, η τόσο πλούσια Ορθόδοξη πνευματική κληρο¬ 
νομιά της ενδιαφέρει όλον τον κόσμο, ιδιαίτερα τον Χρι¬ 
στιανικό και είναι οι πνευματικές του ρίζες. 

3. - Η δημιουργία και η λειτουργία πολιτιστικού, επιστη¬ 
μονικού και πνευματικού Κέντρου στην Ελλάδα, δια του 
οποίου θα εξυπηρετηθούν οι πιο πάνω σκοποί και θα περι¬ 
λαμβάνει: α) Βιβλιοθήκη με σύγχρονο τεχνολογικό εξοπλι¬ 
σμό, β) Ειδικούς ξενώνες για επιστήμονες και φιλοξενου- 
μένους, γ) Σύγχρονο συνεδριακό συγκρότημα, δ) Μου¬ 
σείο, όπου θα εναποτεθούν τα ευρισκόμενα στην Ελλάδα 
και τα, εκ των εκεί Μετοχίων της Μονής, προερχόμενα 
κειμήλια, ε) Αίθουσες επιμόρφωσης και εργαστήρια (για 
Σεμινάρια Βυζαντινής και παραδοσιακής τέχνης, συντήρη¬ 
σης κειμηλίων), στ) Ορθόδοξο Παρεκκλήσιο. ζ) Χώρους 
ησυχίας και περισυλλογής, η) Τυπογραφείο και σταδιακά, 
άλλα παρεμφερή κτίσματα. Στη βιβλιοθήκη, εκτός των 
αντιγράφων απο τη Μονή του Σινά, θα περιληφθεί πλούσια 
διεθνής έντυπη βιβλιογραφία, σχετική με τα υπό μελέτην 
θέματα, καθώς και άλλα παρεμφερή αντίγραφα χειρογρά¬ 
φων, προερχόμενα από άλλες, εντός και εκτός Ελλάδος 
επιφανείς βιβλιοθήκες, θ) Η αρωγή και συμπαράσταση, με 
κάθε τρόπο, της ευρισκόμενης στο Σινά Ιερής Μονής 
Αγίας Αικατερίνης, σε όλες τις πνευματικές, πολιτιστικές, 
επιστημονικές, φιλανθρωπικές και λοιπές δραστηριότη- 
τές της. 

Αρθρο 3. 

Τρόποι πραγματοποίησης των σκοπών του ιδρύματος 

Οι ανωτέρω σκοποί του ιδρύματος μπορούν να επιτευ¬ 
χθούν, μεταξύ των άλλων και με τους παρακάτω τρόπους: 

1.- Με την αγαστή συνεργασία: α) Με την Ιερή Μονή 
Όρους Σινά, Αγίας Αικατερίνης, η οποία θα διαθέσει και 
τα αντίγραφα χειρογράφων, εικόνων και λοιπών κειμη¬ 


λίων. β) Με παρεμφερείς Οργανισμούς, Ινστιτούτα ή κοι¬ 
νωφελή Ιδρύματα και ιδιώτες, γ) Ιδιαίτερα δε με το αδελ¬ 
φόν «Ίδρυμα Όρος Σινά», το οποίο έχει υποσχεθεί νόμιμη 
παραχώρηση του κατάλληλου χώρου προς εξυπηρέτηση 
των σκοπών του. 

2.- Με την ανταλλαγή επιστημονικών απόψεων και συ¬ 
μπερασμάτων, μέσω της λειτουργίας του Συνεδριακού 
Κέντρου, το οποίο μπορεί να χρησιμοποιηθεί και για Συνέ¬ 
δρια άλλων επιστημονικών ειδικοτήτων. 

3 - Με τη σύνδεση με ηλεκτρονικούς υπολογιστές (και 
άλλη σύγχρονη τεχνολογία), με άλλες μεγάλες βιβλιοθή¬ 
κες εκτός της τοιαύτης της Μονής του Σινά, προς πληρέ¬ 
στερη εξυπηρέτηση των μελετητών. 

4. - Με ειδικά ερευνητικά προγράμματα για την παλαιο¬ 
γραφία, για τη συντήρηση κειμηλίων κάθε μορφής και για 
τη μελέτη του υλικού αυτών και κυρίως των εικόνων, χει¬ 
ρογράφων, υφασμάτων κλπ. Οι μελέτες αυτές και έρευ¬ 
νες μπορούν να εκταθούν και στην κεντρική Μονή του 
Σινά, με την συγκατάθεση πάντοτε αυτής. 

5. - Με την ηθική και υλική συμπαράσταση φυσικών και 
νομικών προσώπων και οργανισμών της ημεδαπής και αλ¬ 
λοδαπής. 

Αρθρο 4. 

Περιουσία - Πόροι. 

1. - Περιουσία του ιδρύματος αποτελεί το ποσόν των 
πεντακοσίων χιλιάδων (500.000) δολλαρίων Η.Π.Α. ή το 
ισότιμο σε δραχμές, εκατόν δέκα εκατομμυρίων πεντακο- 
σίων εξήντα χιλιάδων (110.560.000 δραχμών), που εισφέ¬ 
ρει σ’ αυτό η ιδρύτρια Ιερή Μονή και Αρχιεπισκοπή του 
Όρους Σινά. 

2. - Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς, μερίσματα κ.λ.π. 

γ) Οι χρηματικές παροχές ή εισφορές ή επιχορηγήσεις, 
καθώς και οι κληρονομιές, κληροδοσίες και δωρεές, 
οποιουδήποτε φυσικού ή νομικού προσώπου ή Οργανι¬ 
σμού ημεδαπής ή αλλοδαπής ή της Ε.Ο.Κ. προς αυτό. 

Αρθρο 5. 

Διοίκηση. 

1. - Το Ίδρυμα διοικείται από 7μελές Διοικητικό Συμ¬ 
βούλιο αποτελούμενο από: 

α) Τον κάθε φορά Αρχιεπίσκοπο Σινά, Φαράν και Ραϊθώ, 

β) Ένα μέλος της Σιναϊτικής Αδελφότητος και 

γ-η) Άλλα πέντε (5) μέλη, που θα έχουν τα προσόντα να 
συμβάλουν ουσιαστικά στην προώθηση των σκοπών του 
ιδρύματος. 

2. - Όλα τα μέλη του Διοικητικού Συμβουλίου διορίζο¬ 
νται από τον Πρόεδρο-Αρχιεπίσκοπο Σινά και η θητεία 
τους είναι τριετής, η οποία μπορεί να ανανεωθεί. 

3. - Μέλη του πρώτου Διοικητικού Συμβουλίου ορίζονται 
οι ακόλουθοι: 

α) Ο σημερινός Σεβασμιώτατος Αρχιεπίσκοπος Σινά Δα¬ 
μιανός (κατά κόσμον Σαμαρτζής Δημήτριος του Γεωρ¬ 
γίου), ως Πρόεδρος. 

β) Ο Οσιώτατος Μοναχός της Μονής Σινά Μιχαήλ (κατά 
κόσμον Χατζηαντωνίου Λεωνίδας του Νικολάου). 

γ) Ο Κωνσταντίνος Μανάφης, καθηγητής Βυζαντινής 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3717 


Φιλολογίας Πανεπιστημίου Αθηνών και μέλος του Διοικη¬ 
τικού Συμβουλίου του Ιδρύματος Όρος Σινά. 

δ) Ο Χαράλαμπος Ζαχαριάς του Ευθυμίου, δικηγόρος 
του Πανεπιστημίου Αθηνών. 

ε) Ο Χρήστος Πετρόπουλος του Παναγιώτη, δικηγόρος, 
νομικός σύμβουλος της Μονής Σινά. 

στ) Ο Μωραΐτης Βασίλειος, Ταξίαρχος σε αποστρα¬ 
τεία. 

ζ) Ο Παγωνάκης Κωνσταντίνος, πολιτικός μηχανικός και 
μηχανολόγος του Εθνικού Μετσοβίου Πολυτεχνείου. 

4. - Από τα πέντε (5) μέλη του Διοικητικού Συμβουλίου 
του ιδρύματος που δεν ορίζονται εξ ιδιότητος, μπορεί μελ¬ 
λοντικά ο Πρόεδρος αυτού να ορίσει δύο μέλη ισόβια, 
εφόσον διαπιστώσει ότι, τούτο προάγει τα συμφέροντα 
του ιδρύματος. 

5. - Σε περίπτωση παραίτησης ή άλλου κωλύματος ή θα¬ 
νάτου ενός από τα μέλη του Διοικητικού Συμβουλίου, κατά 
τη διάρκεια της τριετούς θητείας του, ο Πρόεδρος αντικα¬ 
θιστά τούτο ελευθέρως με σχετική πράξη του, μέχρι το τέ¬ 
λος της θητείας του αποχωρήσαντος. 

6. - Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται απ’ αυτόν. 

7. - Οι διατάξεις της παραγράφου 4 του άρθρου 99 του 
Α.Ν. 2039/1939 εφαρμόζονται και ως προς τον Πρόεδρο 
του Διοικητικού Συμβουλίου του ιδρύματος, στις περιπτώ¬ 
σεις μόνο παραίτησης ή αποποίησης των καθηκόντων του. 

Αρθρο 6. 

Αρμοδιότητες Διοικητικού Συμβουλίου. 

1. - Το Διοικητικό Συμβούλιο συνέρχεται τακτικά κάθε 
δίμηνο και έκτακτα όσες φορές συγκαλέσει τούτο ο Πρόε¬ 
δρος, σε χώρο και χρόνο καθορισμένο από αυτόν, ύστερα 
από κοινοποίηση της ημερήσιας διάταξης. 

2. - Όλες οι αποφάσεις του Διοικητικού Συμβουλίου 
λαμβάνονται κατά πλειοψηφία. Σε περίπτωση ισοψηφίας, 
υπερισχύει η γνώμη υπέρ της οποίας τάσσεται ο Πρόε¬ 
δρος ή ο Αναπληρωτής Πρόεδρος. 

3. - Εκτός του αναπληρωτή Προέδρου (που τον ορίζει ο 
Πρόεδρος), το Διοικητικό Συμβούλιο διορίζει, κατά πλειο¬ 
ψηφία, δυο μέλη του Διοικητικού Συμβουλίου, ως Γραμμα- 
τέα και ως Ταμία αυτού. 

4. - Το Διοικητικό Συμβούλιο βρίσκεται σε απαρτία όταν 
είναι παρόντα 4 τουλάχιστον μέλη του, περιλαμβανομένου 
του Προέδρου ή του αναπληρωτή του. 

5. - Τούτο διοικεί καί διαχειρίζεται ελεύθερα την πε¬ 
ριουσία του Ιδρύματος και τους πόρους αυτού και γενικά 
αποφασίζει για κάθε θέμα που συμβάλλει στην ομαλή λει¬ 
τουργία του ιδρύματος, σύμφωνα με τις διατάξεις του πα¬ 
ρόντος οργανισμού. 

6. - Καταρτίζει και ψηφίζει τον προϋπολογισμό και απο¬ 
λογισμό του Ιδρύματος, ως και τον ισολογισμό αυτού. 

7. - Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, ως και για την ανακήρυξη 
ευεργετών και δωρητών του ιδρύματος. 

8. - Αποφασίζει για την πρόσληψη του αναγκαίου προ¬ 
σωπικού, καθορίζει την αρμοδιότητα και τις αποδοχές 
τούτου και ρυθμίζει γενικά την υπηρεσιακή του κατά¬ 
σταση. 

9. - Το Διοικητικό Συμβούλιο μπορεί να μεταβιβάζει μέ¬ 
ρος από τις αρμοδιότητες αυτού, σε ένα ή περισσότερα 
από τα μέλη του ή σε υπαλλήλους του Ιδρύματος. 


10.- Για τους εξειδικευμένους σκοπούς του ιδρύματος 
μπορεί να διορίζει ειδική Επιτροπή ή Επιτροπές, από έμμι¬ 
σθα ή άμισθα μέλη και να καταρτίζει εσωτερικούς κανονι¬ 
σμούς ευρυθμότερης και λεπτομερέστερης λειτουργίας 
του Ιδρύματος. 

Αρθρο 7. 

Οικονομική διαχείριση. 

1.- Η οικονομική διαχείριση του ιδρύματος ενεργείται με 
βάση τον προϋπολογισμό και απολογισμό εσόδων και εξό¬ 
δων, που καταρτίζεται κατ’ έτος και ψηφίζεται από το 
Διοικητικό Συμβούλιο και εγκρίνεται από την αρμόδια από 
το νόμο Αρχή (Υπουργό Οικονομικών ή Νομάρχη Αθηνών, 
ανάλογα) των άρθρων 101 και 102 του Α.Ν. 2039/ 
1939. 

2.- Το οικονομικό έτος αρχίζει την 1η Ιανουάριου και 
λήγει την 31 η Δεκεμβρίου του ίδιου έτους. Κατ’ εξαίρεση, 
το πρώτο οικονομικό έτος αρχίζει από την ημερομηνία δη¬ 
μοσίευσης του εγκριτικού διατάγματος της σύστασης του 
ιδρύματος και λήγει την 31η Δεκεμβρίου του επομένου 
έτους. 

Αρθρο 8. 

Βιβλία και στοιχεία. 

Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο λογιστικής παρακολούθησης, στο οποίο κατα¬ 
χωρίζονται ανελλιπώς, κατά χρονολογική σειρά και με τη 
δέουσα λογιστική τάξη, τα έσοδα και έξοδα που γίνονται 
κατά τη διάρκεια της χρήσης: 

γ) Βιβλίο απογραφών, στο οποίο καταχωρείται, στο τέ¬ 
λος κάθε ημερολογιακού έτους, ο ισολογισμός του Ιδρύ¬ 
ματος. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο ή τον παρ’ αυτού οριζόμενο αναπληρωτή του. 

Αρθρο 9. 

Εποπτεία ιδρύματος. 

Το ίδρυμα υπόκειται στην εποπτεία του Υπουργείου 
Εξωτερικών και του Υπουργείου Πολιτισμού, ως προς την 
μη εκτροπή του από τους σκοπούς αυτού, που ορίζονται 
στο άρθρο 2 του παρόντος. 

Αρθρο 10. 

Τροποποίηση - συμπλήρωση Οργανισμού. 

Ο παρόν οργανισμός μπορεί να τροποποιηθεί ή να συ¬ 
μπληρωθεί με προεδρικό διάταγμα, κατά τις διατάξεις του 
άρθρου 110 του Αστικού Κώδικα, μόνο μετά από πρόταση 
του Προέδρου και απόφαση με απλή πλειοψηφία του Διοι¬ 
κητικού Συμβουλίου του ιδρύματος. 

Αρθρο 11. 

Διάλυση του Ιδρύματος - Τύχη περιουσίας αυτού. 

Το Ίδρυμα διαλύεται για τους λόγους που αναγράφονται 
στο άρθρο 118 του Αστικού Κώδικα και κατά τη νόμιμη 
διαδικασία. Στην περίπτωση αυτή, η περιουσία του πε- 

ριέρχεται στο συσταθέν από την Ιερή Μονή Σινά «Ίδρυμα 
Όρους Σινά» και σε περίπτωση ανυπαρξίας αυτού κατά 
τον χρόνον εκείνον, περιέρχεται στην Ιερή Μονή Αγίας Αι¬ 
κατερίνης Όρους Σινά. 

Στην Υπουργό Πολιτισμού και στους Υφυπουργούς 
Εξωτερικών και Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ ΕΞΩΤΕΡΙΚΩΝ Η ΥΠΟΥΡΓΟΣ ΠΟΛΙΤΙΣΜΟΥ 

ΒΙΡΠΝΙΑ ΤΣΟΥΔΕΡΟΥ ΘΕΟΔΩΡΑ ΜΠΑΚΟΠΑΝΝΗ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

-+- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΒΙΚΤΩΡΙΑΣ ΚΑ- 
ΡΕΛΙΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 7121 /1.11.1990 και 7652/30.1.1992 πρά¬ 

ξεις του συμβολαιογράφου Αθηνών Γρηγορίου Κολυ- 
μπάρη, με τις οποίες οι: ” ι 

1) Γεώργιος Καρέλιας του Ανδρέα και 2) Βικτώρια - 
Μαργαρίτα σύζ. Γεωργίου Καρέλια σύστησαν κοινωφελές 
ίδρυμα με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΒΙΚΤΩ¬ 
ΡΙΑΣ ΚΑΡΕΛΙΑ» και με έδρα την Αθήνα. 

2. Τις διατάτεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την αριθ. Υ1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ Β’ 525). 

4. Την από 23.3.1992 γνωμοδότηση του Συμβουλίου 
Εθνικών Κληροδοτημάτων. 

5. Με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομικών, απο¬ 
φασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΒΙΚΤΩΡΙΑΣ 
ΚΑΡΕΛΙΑ», η οποία έγινε από τους: 1) Γεώργιο Καρέλια 
του Ανδρέα και 2) Βικτωρία - Μαργαρίτα σύζ. Γεωργ. Κα¬ 
ρέλια με τις αριθ. 7121/1.11.90 και 7652/30.1.1992 
πράξεις του συμβολαιογράφου Αθηνών Γρηγορίου Κολυ- 
μπάρη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις των παραπάνω συσταστικών 
του πράξεων, του παρακάτω οργανισμού, του Α.Ν. 
2039/39 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 


του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΒΙΚΤΩΡΙΑΣ 
ΚΑΡΕΛΙΑ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ 
ΓΕΩΡΓΙΟΥ ΚΑΙ ΒΙΚΤΩΡΙΑΣ ΚΑΡΕΛΙΑ» που συστήθηκε 
από τους: 1) Γεώργιο Καρέλια του Ανδρέα και Βικτώρια - 
Μαργαρίτα σύζ. Γεωργίου Καρέλια, με τις αριθ. 7121/ 
1.11.1990 και 7652/30.1.1992 πράξεις του συμβολαιο¬ 
γράφου Αθηνών Γ ρηγορίου Κολυμπάρη, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
των παραπάνω συστατικών πράξεων, του παρόντος οργα¬ 
νισμού, του Α.Ν. 2039/39, όπως κάθε φορά ισχύει ο νό¬ 
μος αυτός και των διαταγμάτων, που εκδόθηκαν ή θα εκ- 
δοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Το ίδρυμα έχει σφραγίδα στρογγυλή, που φέρει σε 
κύκλο τις λέξεις «ΙΔΡΥΜΑ ΓΕΩΡΓΙΟΥ ΚΑΙ ΒΙΚΤΩΡΙΑΣ 
ΚΑΡΕΛΙΑ» και το έτος της ίδρυσής του και στο κέντρο το 
σήμα του ιδρύματος, δηλαβή ένα ανοικτό βιβλίο με τα αρ¬ 
χικά Ι.Γ.Β.Κ. 

Άρθρο 2 
Σκοποί 

Σκοποί του Ιδρύματος είναι: 1) Η ενίσχυση και επιχορή¬ 
γηση μελετών, ερευνών, αναλύσεων, προτάσεων, εκδό¬ 
σεων και προγραμμάτων που αποβλέπουν στην εξέλιξη 
της οικονομικής σκέψης στην Ελλάδα, στη διερεύνηση 
των οικονομικών της προβλημάτων και στην αναζήτηση 
λύσεων, που να συμβάλουν στην επίλυση των προβλημά¬ 
των αυτών και κατ’ επέκταση, στην πρόοδο της εθνικής 
μας οικονομίας. 2) Η χορήγηση ηθικών και υλικών ενισχύ¬ 
σεων σε φυσικά ή νομικά πρόσωπα, μη κερδοσκοπικού 
χαρακτήρα, που ασχολούνται συστηματικά και αποδοτικά 
με μελέτες επί οικονομικών θεμάτων γενικότερα, και ειδι¬ 
κότερα, με τις σχέσεις μεταξύ του Κράτους και της Ελλη¬ 
νικής Βιομηχανίας και υποδεικνύουν τρόπους με τους 
οποίους οι σχέσεις αυτές να καθίστανται, όσο το δυνατόν, 
πιο αρμονικές και εποικοδομητικές. 3) Η χορήγηση υπο¬ 
τροφιών σε Ελληνες την καταγωγή πτυχιούχους ελληνι¬ 
κών ή αλλοδαπών Ανωτάτων Εκπαιδευτικών Ιδρυμάτων 
στον τομέα της οικονομικής επιστήμης για τη συνέχιση 
των σπουδών τους στην ημεδαπή ή την αλλοδαπή για την 
απόκτηση μεταπτυχιακού ή διδακτορικού διπλώματος 
στους κλάδους της οικονομικής επιστήμης και κυρίως, εις 
τον τομέα των σχέσεων μεταξύ του Κράτους και της Βιο¬ 
μηχανίας. 

Η δραστηριότητα του ιδρύματος προγραμματίζεται και 
πραγματοποιείται κατά την αποκλειστικά ελεύθερη κρίση 
του Διοικητικού Συμβουλίου, ανάλογα με το υφιστάμενο 
ύψος των οικονομικών πόρων του. 

Άρθρο 3 

Περιουσία - Πόροι 

1. Η περιουσία του Ιδρύματος αποτελείται από δέκα 

χιλιάδες (10.000) μετοχές της Ανώνυμης Εταιρείας «ΚΑ¬ 
ΠΝΟΒΙΟΜΗΧΑΝΙΑ ΚΑΡΕΛΙΑ Α.Ε.», ονομαστικής αξίας 
εκάστης δραχμών πεντακοσίων ογδόντα τριών (583) και 
τρέχουσας αξίας δραχμών επτά χιλιάδων (7.000) η κάθε 
μία, 

διατιθεμένων από τους ιδρυτές, Γεώργιο Α. Καρέλια και 
Βικτωρία - Μαργαρίτα Γ. Καρέλια. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων, β) τα μερίσματα και οι τόκοι από κατα¬ 
θέσεις του σε Τράπεζες ή άλλους Πιστωτικούς Οργανι¬ 
σμούς, γ) οι χρηματικές παροχές ή επιχορηγήσεις, καθώς 
και οι κληρονομιές, κληροδοσίες και δωρεές οποιοσδή¬ 
ποτε φυσικού ή νομικού προσώπου προς αυτό και γενικό¬ 
τερα, κάθε περιουσιακό στοιχείο που θα αποκτήσει το 
Ίδρυμα. 

3. Από τους πόρους του Ιδρύματος, μετά την αφαίρεση 
των εξόδων λειτουργίας του, το πενήντα τοις εκατό 
(50%), τουλάχιστο, διατίθεται για την εκπλήρωση των 
σκοπών του Ιδρύματος, το δε υπόλοιπο επενδύεται, με 
απόφαση του Διοικητικού Συμβουλίου, σε τίτλους, ακί¬ 
νητα ή κάποια άλλα περιουσιακά στοιχεία, προκειμένου 
έτσι να αυξηθούν οι πόροι του ιδρύματος και να εξυπηρε¬ 
τηθούν καλύτερα οι σκοποί του. Η επένδυση γίνεται σύμ¬ 
φωνα με τις διατάξεις των άρθρων 100 και 74 του Α.Ν. 
2039/39. 

Άρθρο 4 

Διοίκηση 

1. Το ίδρυμα διοικείται από Διοικητικό Συμβούλιο, απο- 
τελούμενο από τους ιδρυτές του, Γεώργιο Α. Καρέλια, ως 
Πρόεδρο και Βικτωρία Γ. Καρέλια, ως Αντιπρόεδρο και: α) 
τον Ανδρέα Γ. Καρέλια, β) τον Ευστάθιο Γ. Καρέλια και γ) 
τον Νικόλαο Γ. Γεωργακόπουλο, ως μέλη. 

Τα παραπάνω μέλη του Διοικητικού Συμβουλίου είναι 
ισόβια. 

2. Σε περίπτωση μείωσης από οιανδήποτε αιτία του 
αριθμού των μελών του Διοικητικού Συμβουλίου, οι κενές 
θέσεις συμπληρώνονται εντός μηνός με απόφαση των 
υπολοίπων μελών, σύμφωνα με τις διατάξεις του άρθρου 
99 του Α.Ν. 2039/39. 

3. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, όλα τα 
έξοδα, που εδαπάνησαν για την εκτέλεση της υπηρεσίας 
του Ιδρύματος, εφόσον έγιναν έπειτα από ειδική εντολή 
του Διοικητικού Συμβουλίου και αποδεικνύεται ότι πραγ¬ 
ματοποιήθηκαν νόμιμα. 

Άρθρο 5 

Συνεδριάσεις του Διοικητικού Συμβουλίου 

1. Το Διοικητικό Συμβούλιο εκλέγει Γραμματέα και Τα¬ 
μία, μετά ψηφοφορία των μελών του. 

2. Τον Πρόεδρο, σε περίπτωση κωλύματος ή απουσίας 
του, αναπληρώνει ο Αντιπρόεδρος και αυτόν το πρεσβύ- 
τερο των μελών. 

3. Το Διοικητικό Συμβούλιο συγκαλείται από τον Πρόε¬ 
δρο και συνεδριάζει, τακτικά μεν κάθε τρίμηνο, εκτάκτως 
δε, όταν παραστεί ανάγκη. Ο Πρόεδρος υποχρεώνεται να 
συγκαλέσει το Διοικητικό Συμβούλιο, εάν το ζητήσουν 
δύο, τουλάχιστον, μέλη του. 

4. Το Διοικητικό Συμβούλιο, θεωρείται, ότι είναι σε 
απαρτία, εάν στη συνεδρίαση παρίστανται τρία (3), τουλά¬ 


χιστον, μέλη του. 

5. Οι αποφάσεις του Διοικητικού Συμβουλίου λαμβάνο- 
νται με πλειοψηφία, σε ισοψηφία δε, επικρατεί η ψήφος 
του Προέδρου. 

6. Σε περίπτωση, που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται, ότι έχει παραιτηθεί και η 
κενή θέση αυτού συμπληρώνεται, κατά τα οριζόμενα στην 
παρ. 2 του άρθρου 4 του παρόντος οργανισμού. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη, που μετέ¬ 
χουν στη συνεδρίαση. 

Άρθρο 6. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί το Ίδρυμα και διαχει¬ 
ρίζεται την περιουσία του, και γενικά, αποφασίζει για κάθε 
θέμα που· αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως, σύμφωνά με τις διατάξεις των συστατικών 
πράξεων, του παρόντος οργανισμού, του Α.Ν. 2039/39 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

Ειδικότερα: , 

α) Συνιστά, όταν το κρίνει αναγκαίο, Επιτροπές κρίσεως 
για την απονομή βραβείων'ή υποτροφιών.. 

β) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Αθηνών) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό τού ενεργητικού και του 
παθητικού του ιδρύματος. 

γ) Αποδέχεται, ή αιτιολογημένα αποποιείται, κληρονο¬ 
μιές, κληροδοσίες, δωρεές ή άλλες εισφορές, με ή χωρίς 
όρους. 

δ) Διορίζει πληρεξούσιους δικηγόρους του Ιδρύματος ή 
ανακαλεί την πληρεξουσιότητά τους. 

ε) Αποφασίζει, κατά την κρίση του, για την ιεράρχηση 
και προτεραιότητα των τρόπων, με τους οποίους θα εκ¬ 
πληρώνονται οι σκοποί του Ιδρύματος. 

στ) Αποφασίζει για την πρόσληψη του αναγκαίου προ¬ 
σωπικού του ιδρύματος με την προϋπόθεση, όμως, ότι 
υπάρχει αντίστοιχη πίστωση στον εγκεκριμένο προϋπολο¬ 
γισμό του. Προσδιορίζει τα δικαιώματα, τις υποχρεώσεις 
και τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των 
συλλογικών συμβάσεων εργασίας και τις διατάξεις γενικό¬ 
τερα της εργατικής νομοθεσίας. Επίσης αποφασίζει για τη 
χορήγηση αμοιβών, για την παροχή υπηρεσιών στο 
Ίδρυμα, εφόσον υπάρχει αντίστοιχη πίστωση στον εγκε¬ 
κριμένο προϋπολογισμό. 

ζ) Εάν στην περιουσία του Ιδρύματος περιλαμβάνονται 
μετοχές Τραπεζών, Οργανισμών ή Ανώνυμων Εταιρειών, 
εξουσιοδοτεί μέλη του ή τρίτους να παρίστανται στις γένι- 

κές συνελεύσεις και να εκπροσωπούν το Ίδρυμα, σαν μέ¬ 
τοχοι. 

η) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

2. Το Διοικητικό Συμβούλιο αποφασίζει για τη λειτουρ¬ 
γία Εκτελεστικής Επιτροπής, που την αποτελούν τα 
πρώτα τρία (3) κατά σειρά μέλη του (με αναπληρωτές, 
λαμβανομένους κατά τη σειρά αυτή) που θα ασκεί την τρέ¬ 
χουσα υπηρεσία και τις αρμοδιότητες του Διοκητικού Συμ¬ 
βουλίου, όχι όμως για τα θέματα που καλύπτονται από τα 
στοιχεία α, β, και γ. Γι’ αυτά ισχύουν οι παράγραφοι 4 και 5 
του άρθρου 5 του Οργανισμού αυτού. 

Αρθρο 7 

Αρμοδιότητες Προέδρου, Γραμματέα και Ταμία 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα'Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10), τουλάχιστον, μέ¬ 
ρες πριν από τη συνεδρίαση. 

γ) Καταρτίζει, βοηθούμενος, από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’ αυτό η πλειόψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί, σύμφωνα με τις ειδικές εξουσιοδοτήσεις και 
εντολές αυτού. 

η) Μπορεί να μεταβιβάζει μέρος των αρμοδιοτήτων του, 
σε άλλο μέλος του Διοικητικού Συμβουλίου. 

2. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συβουλίου. 

γ) Διεκπεραιώνει την αλληλογραφία και μεριμνά για την 
οργάνωση και καλή τήρηση του αρχείου. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

ε) Φροντίζει για όλες τις δημοσιεύσεις και τα δημοσιεύ¬ 
ματα του Ιδρύματος και 

στ) Συντάσσει την ετήσια έκθεση πεπραγμένων του 
Ιδρύματος. 


ζ) Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε Τράπεζα που 
λειτουργεί νόμιμα στην Ελλάδα, μετά από απόφαση του 
Διοικ. Συμβουλίου, έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την πλη¬ 
ρωμή έκτακτων καί επειγουσών δαπανών του ιδρύματος, 
το ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

4. - Εάν απουσιάζουν ή κωλύονται ο Γραμματέας ή ο 
Ταμίας, τότε το Διοικητικό Συμβούλιο ορίζει άλλα μέλη 
του, που να τους αναπληρούν. 

Αρθρο 8. 

Οικονομική διαχείριση. 

1. - Η οικονομική διαχείριση του Ιδρύματος είναι ετήσια, 
αρχομένη την πρώτη (1η) Ιανουαρίου και λήγουσα την 
τριακοστή πρώτη (31 η) Δεκεμβρίου κάθε έτους. 

Ειδικά, η πρώτη διαχειριστική περίοδος αρχίζει με την 
δημοσίευση στην Εφημερίδα της Κυβέρνησης του σχετι¬ 
κού Προεδρικού Διατάγματος, που εγκρίνει την σύσταση 
του Ιδρύματος, και μπορεί, με απόφαση του Διοικητικού 
Συμβουλίου, να παραταθεί μέχρι την τριακοστή πρώτη 
(31 η) Δεκεμβρίου του επομένου έτους. 

2. - Τρεις (3) μήνες πριν από την έναρξη του κάθε οικο¬ 
νομικού έτους καταρτίζεται και εγκρίνεται από το Διοικη¬ 
τικό Συμβούλιο ο προϋπολογισμός του Ιδρύματος και υπο¬ 
βάλλεται, σύμφωνα με τον νόμο, στον Υπουργό Οικονομι¬ 
κών για τον έλεγχο και την έγκρισή του. Επίσης, δύο (2) 
μήνες μετά την λήξη του οικονομικού έτους καταρτίζονται 
και εγκρίνονται από το Διοικητικό Συμβούλιο ο ετήσιος 
απολογισμός και ο ισολογισμός της περιουσίας του Ιδρύ¬ 
ματος και υποβάλλονται, σύμφωνα με το νόμο, στον 
Υπουργό Οικονομικών για τον έλεγχο και την έγκρισή του. 

3. - Τα μετρητά, χρεώγραφα και τίτλοι του Ιδρύματος 
καταθέτονται υποχρεωτικά σε μία Τράπεζα. Στην ίδια 
Τράπεζα μπορεί, με απόφαση του Διοικητικού Συμβου¬ 
λίου, να ανατεθεί και η διαχείριση (ταμειακή) των πόρων 
του Ιδρύματος. 

Άρθρο 9. 

Εκτέλεση του σκοπού. 

1.-0 τρόπος εκτέλεσης του σκοπού του ιδρύματος και 
οι συναφείς λεπτομέρειες ρυθμίζονται κάθε φορά από το 
Διοικητικό Συμβούλιο, κατά την κρίση του. με εφαρμογή 
πάντοτε των διατάξεων του Α.Ν. 2039/39. όπως αυτός 
ισχύει κάθε φορά. 

2.α) Ειδικά, οι υποτροφίες απονέμονται κατά την ακό¬ 
λουθη διαδικασία, ήτοι, προηγείται απόφαση του Διοικητι¬ 
κού Συμβουλίου, λαμβανόμενη σύμφωνα με τις διατάξεις 
των άρθρων 5 και 6 του παρόντος, στην οποία περιλαμβά¬ 
νονται, η διάρκεια της υποτροφίας, ο τομέας της οικονομι¬ 
κής επιστήμης, για τον οποίο δίδεται ο αποκτηθησδμενος 
τίτλος, το ποσό της υποτροφίας και η προθεσμία, εντός 
της οποίας οι ενδιαφερόμενοι πρέπει να εκδηλώσουν το 
ενδιαφέρον τους, καθώς και τα δικαιολογητικά που πρέπει 
να υποβάλουν. 

Επίσης καθορίζεται και η Επιτροπή κρίσης, όταν λει¬ 
τουργεί τέτοια. 

Μεταξύ των δικαιολογητικών απαραίτητα περιλαμβάνο¬ 
νται τα εξής: 

1) Πιστοποιητικό περί της Ελληνικής καταγωγής του 
υποψήφιου. 

2) Πιστοποιητικό σπουδών του υποψήφιου και 

3) Απόσπασμα ποινικού μητρώου. 

Εν συνεχεία τα σχετικά δικαιολογητικά και η γνωμά¬ 
τευση της Επιτροπής κρίσης τίθενται υπό την κρίση του 
Διοικητικού Συμβουλίου, το οποίο και αποφαίνεται με αι¬ 
τιολογημένη απόφαση περί της εκλογής των υπότρο¬ 
φων. 

Η σχετική απόφαση του Διοικητικού Συμβουλίου εγκρί- 
νεται με απόφαση του Υπουργού Οικονομικών, κατά τις 
διατάξεις του Α.Ν. 2039/39 και υπόκειται στους περιορι¬ 
σμούς που καθορίζονται από το άρθρο 54 του Α.Ν. 
2039/39 και του άρθρου 28 του από 18-8-41 σχετικού 
Καν. Δ/τος. 

β) Το ετήσιο συνολικό ύψος του ποσού που θα διατεθεί 
για υποτροφίες και επίσης το ύψος της μηνιαίας υποτρο¬ 
φίας για κάθε υπότροφο καθορίζεται με απόφαση του 
Διοικητικού Συμβουλίου, ανάλογα με το ύψος των πόρων 
του Ιδρύματος. 

γ) Με απόφαση του Διοικητικού Συμβουλίου διακόπτε¬ 
ται η χορήγηση υποτροφίας, όταν από τα στοιχεία που σε 
τακτά χρονικά διαστήματα υποχρεούται να υποβάλει ο 
κάθε υπότροφος, προκύπτει ότι συντρέχουν οι σχετικές 
προϋποθέσεις. 

Άρθρο 10. 

Βιβλία και στοιχεία. 

1.- Από το Ίδρυμα τηρούνται υποχρεωτικά τα εξής βι¬ 
βλία και στοιχεία: 

α) Βιβλίο εισερχομένων και εξερχόμενων εγγράφων του 
Ιδρύματος (πρωτόκολλο αλληλογραφίας). 

β) Βιβλίο πρακτικών συνεδριάσεων, στο οποίο καταχω- 
ρούνται με ακρίβεια και χρονολογική σειρά όλες οι πράξεις 
και αποφάσεις του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με την οφειλόμενη 
λογιστική τάξη τα έσοδα και έξοδα που πραγματοποιού¬ 
νται στη διάρκεια κάθε χρήσής. 

δ) Στέλεχος διπλότυπων αποδείξεων εισπράξεως, αριθ- 


μημένο με διαρκή αύξοντα αριθμό. Ο συνολικός αριθμός 
των φύλλων σε κάθε στέλεχος θα βεβαιώνεται με σχετική 
πράξη του Διοικητικού Συμβουλίου του Ιδρύματος. 

ε) Στέλεχος διπλότυπων ενταλμάτων πληρωμής, αριθ- 
μημένων και θεωρημένων όπως το παραπάνω στέλεχος 
αποδείξεων είσπραξης. 

στ) Βιβλία ειδικά, ανάλογα με τον σκοπό του Ιδρύματος. 

2.- Εκτός των βιβλίων αυτών, των οποίων η τήρηση είναι 
υποχρεωτική, το Διοικητικό Συμβούλιο μπορεί να αποφα¬ 
σίσει να τηρούνται και άλλα βιβλία και στοιχεία που, κατά 
την κρίση του, είναι αναγκαία για την καλύτερη παρακο¬ 
λούθηση της διαχείρισης. 

Άρθρο 11. 

Τροποποίηση Οργανισμού - Διάλυση του Ιδρύματος. 

Τύχη περιουσίας του σε περίπτωση διάλυσης. 

1. - Οι διατάξεις του καταστατικού αυτού μπορούν να 
τροποποιηθούν ή να συμπληρωθούν με Πρ. Διάταγμα, 
κατά τις διατάξεις των άρθρων 98 του Α.Ν. 2039/1939 και 
110 του Αστικού Κώδικος, εάν μεν ζουν οι δύο Ιδρυτές με 
πρότασή τους, ή, εάν ζει μόνον ο ένας από τους δύο Ιδρυ¬ 
τές, με πρότασή του. Εάν δεν ζει κανένας από τους δύο 
Ιδρυτές, τότε την σχετική πρόταση συντάσσει το Διοικη¬ 
τικό Συμβούλιο του Ιδρύματος. 

2. - Το Ίδρυμα διαλύεται για τους λόγους που αναφέρο- 
νται στο άρθρο 118 του Α.Κ. και σύμφωνα με την διαδικα¬ 
σία που προβλέπεται, η δε περιουσία του σε περίπτωση 
διάλυσης, περιέρχεται σε άλλο ίδρυμα παρεμφερούς σκο¬ 
πού ή στην Ακαδημία Αθηνών, όπως θα ορίσουν οι επιζώ- 
ντες ιδρυτές ή, άλλως, οι κληρονόμοι τους. Σε περίπτωση 
ασυμφωνίας των κληρονόμων, τότε η τύχη της περιουσίας 
του διαλυθέντος Ιδρύματος επαφίεται στην κρίση του 
Προέδρου του Αρείου Πάγου. 

Άρθρο 12. 

Δωσιδικία. 

Το Ίδρυμα για κάθε υπόθεση καί διαφορά σχετική με 
την ύπαρξη και λειτουργία του υπάγεται στα εδρεύοντα 
στην Αθήνα καθ’ ύλη αρμόδια Δικαστήρια. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ' ΚΑΙ ΘΡΗΣΚΕΥΜΑΤΟΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΦΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25.713 — 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » 

Β' 

» 

30.000 

» 

1.500 

Υ) 

» » » 

Γ' 

» 

10.000 

» 

500 

δ) 

» » » 

Δ 

» 

30.000 

» 

1.500 

ε) 

» » » 

Αναπτυξιακών Πράξεων 

» 

20.000 

» 

1.000 

στ) 

» » » 

Ν.Π.Δ.Δ. 

» 

10.000 

» 

500 

ζ) 

» » » 

ΠΑΡΑΡΤΗΜΑ 

» 

5.000 

» 

250 

π) 

» » » 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » » 

Αν. Ειδικού Δικαστηρίου 

» 

3.000 

» 

150 

ι) 

» » » 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















